[pic] | EURÓPAI BIZOTTSÁG |

Brüsszel, 2010.4.8.

COM(2010)149 végleges

3. SZ. KÖLTSÉGVETÉS-MÓDOSÍTÁSI TERVEZET A 2010. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

3. SZ. KÖLTSÉGVETÉS-MÓDOSÍTÁSI TERVEZETA 2010. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

Tekintettel:

- az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

- az Európai Unió 2010-es pénzügyi évre vonatkozó, 2009. december 17-én elfogadott általános költségvetésére[2],

- a 2010. március 19-én elfogadott 1/2010. sz.[3] és 2/2010. sz.[4] költségvetés-módosítási tervezetre,

- a fejlesztési együttműködés finanszírozási eszközének létrehozásáról szóló, 2006. december 18-i 1905/2006/EK európai parlamenti és tanácsi módosító rendeletre[5],

Az Európai Bizottság ezúton terjeszti a költségvetési hatóság elé a 2010. évi általános költségvetés 3. számú költségvetés-módosítási tervezetét.

TARTALOMJEGYZÉK

1. Bevezetés 4

2. A banánra vonatkozó kísérő intézkedések 4

2.1 Az átcsoportosítás okai 5

2.2 A rugalmassági eszköz igénybevétele 9

3. Összefoglaló táblázat a pénzügyi keret fejezetei szerinti bontásban 10

A SZAKASZONKÉNTI BONTÁSÚ KIADÁSI KIMUTATÁS VÁLTOZÁSAI

A szakaszonkénti bontású kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). E változás angol nyelvű változata tájékoztatásul költségvetési mellékletként csatolva található.

1. Bevezetés

Az 1905/2006/EK rendelet módosításáról szóló javaslatot követően a 3/2010. sz. költségvetés-módosítási tervezet a legnagyobb kedvezmény elvének a WTO keretében történő liberalizációja által érintett banánszállító AKCS-országok javára nyújtott, a banánra vonatkozó kísérő intézkedések finanszírozásának megteremtéséhez kapcsolódó előirányzatokkal foglalkozik.

Ezek az intézkedések négy évig tartanának (2010–2013) és 190 millió EUR-s költségvetéssel rendelkeznének.

A banánra vonatkozó kísérő intézkedésekre 2010-ben 75 millió EUR-t különítenek el a 2010. évi költségvetési eljárás során létrehozott 21 06 07. jogcímcsoporton (A banánra vonatkozó kísérő intézkedések) belül. Ezt az összeget az 1905/2006/EK módosító rendelet[6] elfogadásáig a tartalékba viszik be, finanszírozására pedig a következőképpen kerül sor: 55,8 millió EUR kötelezettségvállalási előirányzat a 4. fejezeten belüli átcsoportosításból, 0,9 millió EUR a 4. fejezet mozgásteréből, a fennmaradó 18,3 millió EUR pedig a rugalmassági eszköz 2010. évi igénybevétele révén.

E költségvetés-módosítás nettó pénzügyi hatása 19,2 millió EUR pótlólagos kötelezettségvállalási előirányzat, új kifizetési előirányzatra vonatkozó kérelem nélkül.

2. A banánra vonatkozó kísérő intézkedések

Az Európai Unió elkötelezetten segíti az AKCS-országokat abban, hogy az EU importrendszerében történő változások hatásaihoz alkalmazkodjanak. Az EU kulcsfontosságú fejlesztési célkitűzése, hogy valamennyi fejlődő ország integrálódjon a többoldalú kereskedelmi rendszerbe és a világgazdaságba. Az Európai Bizottság ezért javaslatot tesz a banánra vonatkozó kísérő intézkedések kidolgozására, hogy ezek révén támogatást nyújtson a fő banánexportáló AKCS-országok számára a kihívások kezeléséhez.

A banánra vonatkozó kísérő intézkedések célja, hogy támogassa a legnagyobb kedvezmény elvének a WTO keretében történő liberalizációja által érintett banánszállító AKCS-országok alkalmazkodását.

E programnak a következőkre kell irányulnia:

- költségvetési támogatások vagy különleges intervenciók révén a banánexporttól függő területek alkalmazkodásának és/vagy szerkezetátalakításának támogatása,

- szociális rugalmassági politikák, gazdasági diverzifikáció vagy – ahol ez életképes stratégia – a versenyképesség javításába történő befektetés biztosítása, figyelembe véve a hagyományos AKCS-banánszállítók számára létrehozott különleges segítségnyújtási rendszer és különleges segítségnyújtási keret eredményeit és az ezekből nyert tapasztalatokat.

2.1 Az átcsoportosítás okai

- 07 02 04 – Előkészítő tevékenység – A Fekete-tenger medencéjének környezetvédelmi megfigyelése és közös európai keretprogram a fekete-tengeri régió fejlesztésére

Ez az előkészítő tevékenység a 2008-ban létrehozott, a Fekete-tenger medencéjének környezetvédelmi megfigyelésével és a fekete-tengeri régió fejlesztésére vonatkozó közös európai keretprogrammal kapcsolatos kísérleti projektet viszi tovább hasonló célkitűzésekkel.

A 2008. és 2009. évi költségvetés keretében két, a fekete-tengeri bizottság által végrehajtott projektet támogattak 1-1 millió EUR összegben 2008-ban és 2009-ben. A fekete-tengeri bizottság az egyetlen olyan szervezet, amely hatásköréből és felépítéséből adódóan hatékony párbeszédet biztosíthat a parti országok között a szennyezésről.

A 2008–2009-ben támogatott projektek céljai a következők:

- az intézményi együttműködés megerősítése azzal a céllal, hogy konszenzust építsenek ki az olajszennyezési problémák kezelésére, valamint előkészítsék az olajszennyezéssel kapcsolatos nyomon követési és tájékoztatási platform végrehajtását,

- az ahhoz szükséges tájékoztatási és nyomon követési képességek kifejlesztése, hogy a parti országok jobban tudják kezelni az olaj által okozott szennyezést.

E két projekt eredményei 2011 végére lesznek ismertek. A Bizottság – amint azt az első olvasatban megszavazott módosítások végrehajthatóságáról szóló, a Parlamentnek címzett levélben kifejtette – úgy véli, hogy az olajszennyezéssel kapcsolatos új tevékenységek elindítása előtt tanácsos megvárni a fent említett projektek eredményeit.

Noha a Bizottság lehetőséget lát arra, hogy az előkészítő tevékenység keretében tovább folytassák a Fekete-tenger medencéjének környezetvédelmi megfigyelésével kapcsolatos munkát, úgy véli, hogy a 2010. évi költségvetés keretében megszavazott előirányzatok összegét (2 millió EUR-t) nem lehet teljes mértékben felhasználni.

A Bizottság – figyelembe véve, hogy a meglévő projektekre és eredményekre kell támaszkodnia, el kell kerülnie a folyamatban lévő vagy már tervezett vonatkozó tevékenységekkel való átfedést, valamint mérlegelnie kell a lehetséges végrehajtó szervezetek felvevőképességét a térségben – úgy becsüli, hogy a 2010-es lehetséges tevékenységek nem igényelnének 0,5 millió EUR-t meghaladó pénzügyi forrást.

A Bizottság ezért 1,5 millió EUR kötelezettségvállalási előirányzat átcsoportosítását javasolja.

- 19 06 08 – A fejlődő országokban a pénzügyi és gazdasági válságra szükséghelyzet esetén adott válasz

A közösségi költségvetést nem úgy állították össze, hogy közvetlenül kezelni tudja a pénzügyi és gazdasági válság következményeit a fejlesztési együttműködési eszköz által érintett mintegy 50 országban, és nem helyettesítheti a nemzetközi pénzügyi szervezetek makrogazdasági és ágazati szerepét és megbízatását.

E korlátozott összeggel bíró előkészítő tevékenység célja – az Európai Parlament célkitűzésével összhangban – az, hogy felmérje a pénzügyi és gazdasági válság következményeit a fejlődő országokban.

A Bizottság azt javasolta, hogy e fellépések végrehajtását a válság szóban forgó fejlődő országokra gyakorolt hatásával foglalkozó tanulmány elindításával kezdjék meg 2010-ben. A becslések szerint 0,5 millió EUR elegendő lenne a tanulmány elkészítésére. A Bizottság ezért 2,5 millió EUR kötelezettségvállalási előirányzat átcsoportosítását javasolja.

- 19 09 01– Együttműködés Latin-Amerika fejlődő országaival

A már tervezett tevékenységek újraértékelését követően a Bizottság 1 millió EUR átcsoportosítását javasolja.

- 19 10 01 01 – Együttműködés Ázsia fejlődő országaival

A már tervezett tevékenységek újraértékelését követően a Bizottság 2 millió EUR átcsoportosítását javasolja.

- 21 02 01– Élelmiszer-biztonság

A már tervezett tevékenységek újraértékelését követően a Bizottság 1 millió EUR átcsoportosítását javasolja.

- 21 02 03 – Az élelmiszerárak növekedésére a fejlődő országok számára gyors válaszadást biztosító eszköz

2009-ben egy 17,4 millió EUR-s összeget az időszak elejére ütemeztek a sürgős ghánai igények fedezése érdekében. Mint ahogyan azt az átcsoportosításban (DEC 42/2009) bejelentette, a Bizottság szándékában állt, hogy 2010-ben egy másik költségvetési tételbe történő átcsoportosítást javasoljon annak érdekében, hogy tiszteletben tartsa az élelmezésfinanszírozási eszköz összesen 1 milliárd EUR-s keretét a 2008–2010 közötti időszakra.

A Bizottság ezért 17,4 millió EUR kötelezettségvállalási előirányzat átcsoportosítását javasolja.

- 21 05 01 01 – Egészségügy

A már tervezett tevékenységek újraértékelését követően a Bizottság 1 millió EUR átcsoportosítását javasolja.

- 21 05 01 06 – A fejlődő országok javára végzett gyógyszerészeti technológiatranszferrel kapcsolatos előkészítő intézkedés

Az előkészítő intézkedés célja, hogy támogassa a gyógyszerkutatás, -fejlesztés és -termelési kapacitás javítását a fejlődő országokban annak érdekében, hogy fokozzák – különösen a szegény és legkevésbé fejlett országokban – a hozzáférést a szegénységgel összefüggő, a trópusi és az elhanyagolt, valamint a nem fertőző betegségek egészségügyi termékeihez.

Az előkészítő intézkedés első évében, 2008 decemberében – 2008. évi költségvetés – hozzájárulási megállapodás aláírására került sor az Egészségügyi Világszervezettel (WHO) az érdekeltekkel való széles körű konzultáció lefolytatásáról. A tanulmány célja, hogy azonosítsa a helyi gyógyszergyártás és a hozzá kapcsolódó, a fejlődő országoknak történő technológiaátadás fő kihívásait és akadályait, valamint ajánlásokat és iránymutatást nyújtson az e területen való további fellépésre. A tanulmány elkészítését, amely 24 hónapig tart, 2009 januárjában kezdték meg.

Az előkészítő intézkedés második évében – 2009. évi költségvetés – az előirányzatok egy részét (0,5 millió EUR) arra használták fel, hogy a tanulmányt a WHO-val kötött eredeti hozzájárulási megállapodás módosítása révén a védőoltásokra és a diagnosztikára is kiterjesszék. A további intézkedéseket a WHO-val és az ENSZ kereskedelmi és fejlesztési konferenciájával (UNCTAD) közösen határozzák majd meg, mivel a tanulmány első részeredményei 2010 márciusától lesznek ismertek. Ez a második szakasz (4,5 millió EUR) teremti majd meg az alapot a tanulmány ajánlásainak végrehajtására, és az azonosított szükségletek és prioritások alapján meghatározza a konkrét kapacitásépítési intézkedések keretét. Végrehajtására várhatóan a legmegfelelőbb ENSZ-ügynökséggel kötendő hozzájárulási megállapodás révén kerül sor.

Az intézkedés második szakaszát rugalmasan alakították ki annak érdekében, hogy a humánerőforrás területen megkezdjék a kapacitásépítési tervek kidolgozását, valamint felhasználják a tanulmány első eredményeit, amint azok rendelkezésre állnak. Figyelembe véve, hogy ezekre a tevékenységekre a 2009. évi költségvetésben már biztosítottak forrásokat, a többi területnek nyújtott támogatásnak a tanulmány ajánlásain kell alapulnia. Ezért korai és nagyon nehéz lenne pótlólagos tevékenységeket meghatározni 2011 előtt.

A 2008. évi költségvetésből finanszírozott tanulmány elkészítése csak 2009-ben kezdődött el. Célja, hogy azonosítsa a helyi gyógyszergyártás és a hozzá kapcsolódó, a fejlődő országoknak történő technológiaátadás fő kihívásait és akadályait, valamint ajánlásokat nyújtson az e területen való további közösségi intézkedésre. Mivel a végső eredmények csak 2010 végén állnak majd rendelkezésre, korai lenne ezen eredményeket figyelmen kívül hagyva új intézkedéseket meghatározni.

A Bizottság ezért 3,3 millió EUR kötelezettségvállalási előirányzat átcsoportosítását javasolja.

- 21 06 03 – Alkalmazkodási támogatás a cukorról szóló jegyzőkönyvet aláíró országoknak

A politikai körülményekre tekintettel nem lehet a Fidzsi-szigetek részére elkülönített teljes indikatív összeget lekötni (a cotonoui megállapodás 96. cikke és a fejlesztési együttműködési eszközről szóló rendelet 37. cikke). Következésképpen, és mivel a forrásokat nem lehet az eredetileg tervezettek szerint felhasználni, a Bizottság 24,3 millió EUR átcsoportosítását javasolja a cukorra vonatkozó költségvetési tételből.

- 21 07 04 – Nyersanyagokra vonatkozó megállapodások

A trópusi faanyagokról szóló, 2006-ban tárgyalt nemzetközi megállapodásnak 2009-ben, vagy legkésőbb 2010-ben hatályba kellett volna lépnie. Brazília – a világ egyik legnagyobb trópusifaanyag-termelője – azonban még nem erősítette meg a megállapodást. A megállapodás így az eredetileg tervezettnél később fog hatályba lépni, a tagsági díj ezért a vártnál alacsonyabb lesz.

A Bizottság ezért 1,8 millió EUR kötelezettségvállalási előirányzat átcsoportosítását javasolja.

2.2 A rugalmassági eszköz igénybevétele

A 2006. május 17-i intézményközi megállapodás[7] 27. pontja lehetővé teszi a rugalmassági eszköz igénybevételét olyan egyértelműen meghatározott kiadások finanszírozására, amelyek a többéves pénzügyi keret egy vagy több fejezetéhez rendelt felső korlátok keretében nem volnának finanszírozhatók.

Az intézményközi megállapodás 27. pontjával összhangban és a 4. fejezeten belüli előirányzatok újraelosztására vonatkozó összes lehetőség vizsgálatát követően – amint azt a fenti 2.1. pontban kifejtettük – a Bizottság javasolja a rugalmassági eszköz igénybevételét a banánra vonatkozó kísérő intézkedéseknek a 4. fejezet felső korlátján felüli, 18,3 millió EUR összegű finanszírozására.

3. Összefoglaló táblázat a pénzügyi keret fejezetei szerinti bontásban

Pénzügyi keret Fejezet/alfejezet | 2010. évi pénzügyi keret | 2010. évi költségvetés (az 1–2/2010. sz. költségvetés-módosítási tervezettel együtt) | 3/2010. sz. költségvetés-módosítási tervezet | 2010. évi költségvetés (az 1–3/2010. sz. költségvetés-módosítási tervezettel együtt) |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és a foglalkoztatásért |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Kohézió a növekedésért és foglalkoztatásért |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Összesen | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Mozgástér[8] | | |-194 445 345 | | | |-194 445 345 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből piachoz kapcsolódó kiadások és közvetlen kifizetések |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Összesen | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Mozgástér | | |456 166 698 | | | |456 166 698 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Uniós polgárság |668 000 000 | |668 000 000 |659 387 500 | | |668 000 000 |659 387 500 | | Összesen | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Mozgástér[9] | | |18 512 630 | | | |18 512 630 | | | 4. AZ EU MINT GLOBÁLIS SZEREPLŐ[10] | 7 893 000 000 | | 8 141 006 470 |7 787 695 183 |19 175 530 | | 8 160 182 000 |7 787 695 183 | | Mozgástér | | | 875 530 | | | | -18 300 000 | | | 5. IGAZGATÁS[11] | 7 882 000 000 | |7 908 478 423 |7 908 478 423 | | |7 908 983 423 |7 908 478 423 | | Mozgástér | | | 53 016 577 | | | | 53 016 577 | | | ÖSSZESEN | 140 978 000 000 |134 289 000 000 |141 472 755 910 |122 956 928 088 |19 175 530 | |141 491 931 440 |122 956 928 088 | | Mozgástér | | |529 126 912 |11 660 953 912 | | |528 250 560 |11 660 953 912 | |

[1] HL L 248., 2002.9.16., 1. o.

[2] HL L 64., 2010.3.12.

[3] COM(2010) 107

[4] COM(2010) 108

[5] HL L 378., 2006.12.27., 41. o.

[6] COM(2010) 102

[7] HL C 139., 2006.6.14., 1. o.

[8] Az 1a. fejezet alatt fennmaradó mozgástér (500 millió EUR) számításában nem szerepel az Európai Globalizációs Alkalmazkodási Alap (EGAA). A felső korlát fölötti 195 millió EUR-t a rugalmassági eszköz igénybevételével fedezik.

[9] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[10] A 4. fejezet 2010-es fennmaradó mozgástere nem veszi figyelembe a sürgősségi segélyre képzett tartalékot (248,9 millió EUR). A felső korlát fölötti 18,3 millió EUR-t a rugalmassági eszköz igénybevételével fedezik.

[11] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 78 millió EUR-s hozzájárulás erejéig figyelembe vették a 2007–2013 közötti időszakra vonatkozó pénzügyi keret (1) lábjegyzetét.